|  |  |
| --- | --- |
| ГРБОВИ ЗА МЕМОРАНДУМ | Република Србија  Аутономна покрајина Војводина  **Покрајинска влада**  Булевар Михајла Пупина 16, 21000 Нови Сад  Т: +381 21 487 4260 Ф: +381 21 456 079  pokrajinskavlada@vojvodina.gov.rs |

**МОДЕЛ УГОВОРА**

**УГОВОРНЕ СТРАНЕ:**

1. **Покрајинска влада**, Булевар Михајла Пупина 16, ПИБ: 103762102, матични број: 08068615, коју представља Душанка Голубовић, секретар Покрајинске владе (у даљем тексту: Наручилац) и

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_\_\_\_\_\_\_\_\_\_\_\_, Улица \_\_\_\_\_\_\_\_\_\_\_\_\_\_\_\_\_\_\_\_\_број \_\_\_, порески идентификациони број: \_\_\_\_\_\_\_\_\_\_\_\_\_\_\_, матични број: \_\_\_\_\_\_\_\_\_\_\_\_\_\_\_\_, које заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, директор (у даљем тексту: Давалац услуга).

**Уговорне стране сагласно констатују:**

- да је Наручилац спровео отворени поступак јавне набавке број 6 чији је предмет набавка услуга организације приликом службених путовања у земљи и иностранству (смештај и превоз) за потребе Покрајинске владе у Новом Саду, на основу важећег Закона о јавним набавкама;

- да је Давалац услуга доставио понуду број (биће преузето из понуде), која се у прилогу и саставни је део Уговора;

- да је Наручилац Одлуком о додели уговора број (попуњава Наручилац), доделио Даваоцу услуга овај уговор;

- да је Давалац услуга делимично извршење набавке поверио подизвођачу (биће преузето из понуде).

**ПРЕДМЕТ, ЦЕНА И НАЧИН ПЛАЋАЊА**

**Члан 1.**

Предмет Уговора је пружање услуга посредовања при куповини авио карата и других путних карата и резервацији хотелског смештаја за службена путовања у земљи и иностранству, за потребе Покрајинске владе у Новом Саду и то:

**(спецификација ће бити преузета из понуде)**

**Члан 2.**

Максимална вредност Уговора износи **(попуњава Наручилац)**, динара без ПДВ-а, што представља процењену вредност предметне јавне набавке.

Цена појединачне услуге обухвата цену услуге организације, цену путне карате/ смештаја са урачунатим пратећим трошковима (боравишне таксе, аеродромске таксе, путно здравствено осигурање и слично).

Цена је исказана у динарима, без пореза на додату вредност.

Плаћање ће се извршити на основу рачуна, у законском року по пријему исправно испостављеног рачуна.

Цена авио карте изражена у рачуну треба да обухвати и све припадајуће трошкове укључујући и аеродромске таксе (боравишне таксе, аеродромске таксе, путно здравствено осигурање и слично).

Цене авио карата/других путних карата не могу бити веће од цена авио карата (економска или бизнис класа, са или без могућности промене датума и слично)/цена другог превозника, утврђених важећим ценовником тих превозника.

Цена хотелског/другог смештаја изражена у рачуну треба да обухвати и све припадајуће трошкове укључујући и боравишну таксу (осим уколико се у месту које је назначено као дестинација службеног путовања боравишна такса може платити искључиво на лицу места, а што је претходно наведено од стране Даваоца услуга приликом достављања понуде Наручиоцу на његов захтев).

Цене хотелског/другог смештаја не могу бити веће од цена смештаја утврђених важећим ценовником захтеваног типа смештаја.

Цена осталих трошкова који су настали по налогу наручиоца, не могу бити већи од стварне цене коштања.

Обавезе Наручиоца из овог уговора које доспевају у наредној буџетској години биће реализоване највише до износа средстава која ће Наручиоцу бити одобрена за наредну буџетску годину.

**СРЕДСТВО ФИНАНСИЈСКОГ ОБЕЗБЕЂЕЊА**

**Члан 3.**

Давалац услуга је у року од 15 дана од дана закључења Уговора Наручиоцу доставио и то:

**-** бланко соло меницу, која представља средство финансијског обезбеђења, за испуњење уговорних обавеза, оверену и потписану од стране лица овлашћеног за заступање и регистрацију у складу са чланом 47а Закона о платном промету („Службени лист СРЈ“, бр. 3/02 и 5/03 и „Службени гласник РС“, бр. 43/04, 62/06, 111/09-др.закон, 31/11 и 139/14-др.закон) и Одлуком НБС о ближим условима, садржини и начину вођења Регистра меница и овлашћења („Службени гласник РС“, бр. 56/11, 80/15, 76/16, 82/17 и 14/20);

- менично овлашћење да се меница са назначеним номиналним износом у висини 10% вредности закљученог уговора без ПДВ, без сагласности Даваоца услуга може поднети на наплату, у року који траје најмање 30 дана од рока важења Уговора;

- потврду о регистрацији менице;

- копију картона депонованих потписа код банке на којима се јасно виде депоновани потпис и печат понуђача, оверен печатом банке са датумом овере, не старијим од 30 дана од дана закључења Уговора.

Потпис овлашћеног лица на меници и меничном овлашћењу мора бити идентичан са потписом у картону депонованих потписа.

У случају промене лица овлашћеног за заступање, менично овлашћење остаје на снази.

**НАЧИН ИЗВРШЕЊА УСЛУГА**

**Члан 4.**

Давалац услуга је дужан да у име и за рачун Наручиоца пружи услуге и то:

- да благовремено обезбеди карте за захтевану врсту превоза (копнени, ваздушни, водени) за путовања у земљи и иностранству за потребе Наручиоца, што обухвата резервацију, куповину и доставу Наручиоцу авио карата у економској и бизнис класи за све дестинације света/доставу других пуних карата.

- Давалац услуга не може понудити услуге нископрофитних авио компанија (тзв. Low Cost компанија), осим на основу изричитог захтева Наручиоца;

- да у случају отказивања лета услед временских непогода или другог узрока, а уколико авио компанија није у могућности да благовремено обезбеди други лет, преузме обавезу збрињавања путника и обезбеђивања лета од стране друге авио компаније;

- Давалац услуга је дужан да Наручиоцу предложи најекономичније решење за издавање јединствене авио карте (карта код које авио превозник гарантује превоз путника до места одредишта и натраг), у случају путовања са преседањем;

- Наручилац задржава право да захтева обезбеђење полисе путног здравственог осигурања, и Давалац услуга је дужан да му обезбеди ту полису уколико је захтевана;

- да буде на располагању Наручиоцу када је у питању давање информација о реду летења/реду вожње и ценама путних карата и/или хотелског/осталог смештаја и да понуди најнижу расположиву цену тражене карте/смештаја у време вршења резервације;

- да благовремено, у складу са захтевом Наручиоца, обезбеди хотелски смештај у хотелима који могу бити категорисани са највише 4\*/други смештај у земљи и иностранству;

- у случају када се унапред резервише смештај, Давалац услуга се обавезује да преузме обавезе око организације смештаја и плаћања, а након тога испостави рачун Наручиоцу;

- обезбеђивање специјалних групних тарифа за већи број путника и укључивање Наручиоца у све стимулативне и повлашћене програме авио компанија;

- давање понуде за економски најповољније решење за организацију путовања у земљи и у иностранству.

**Члан 5.**

Предметне услуге вршиће се сукцесивно, а количину и динамику пружања услуга утврђује Наручилац упућивањем писаног захтеваза резервацију путних карата и смештаја, који ће садржати ближе податке о дестинацији, датуму поласка и повратка, броју путника и остало.

Корисник услуге ће захтев за резервацију путних карата и смештаја, доставити Даваоцу услуга путем електронске поште.

Давалац услуга је дужан да за потребе Наручиоца обезбеди (прикупи понуде, резервише и изврши плаћање) авио карте/друге путне карте и хотелски/остали смештај у складу са тим конкретним захтевом.

Давалац услуга је дужан да обезбеди доступност за пријем тог захтева 365 дана у години. Под доступношћу Даваоца услуга се подразумева и пружање додатних услуга (помоћ при евентуалним ванредним дешавањима на путу, у случају хитности, непланирана замена авио карте и места боравка у нерадним данима или у случају празника или непланираних дешавања на службеном путу и слично).

**Члан 6.**

Давалац услуга је дужан да за сваки конкретан захтев Наручиоца, за резервацију авио карата, предложи више опција (које се односе на нпр. директан лет, лет са преседањем, понуда више авиопревозника, понуде са различитим временима чекања између преседања, најкраћа рута, најбржа рута и сл).

**Члан 7.**

Давалац услуга се обавезује да ће извршити појединачну предметну услугу и доставити Наручиоцу тражене путне карте или/и резервације/ваучере за тражени смештај, путем електронске поште или непосредно на адресу Наручиоца,Аутономна покрајина Војводина, Покрајинска влада, Булевар Михајла Пупина 16, Нови Сад у року од **(биће преузето из понуде),** од часа пријема конкретног захтева Наручиоца.

**ПРОВЕРА ЦЕНА КОШТАЊА ПУТНИХ КАРАТА И СМЕШТАЈА**

**Члан 8.**

Наручилац за све време трајања овог уговора задржава право да врши проверу цена коштања путних карата и смештаја за тражене дестинације путовања и код других агенција. Уколико приликом провере цена уочи да постоје већа одступања у ценама путних карата и смештаја које предлаже Давалац услуга и ценама путних карата и смештаја које нуде друге агенције, Наручилац може захтевати од Даваоца услуга а да му обезбеди повољнију понуду коју је сам пронашао.

**ИНФОРМАЦИЈЕ О УСЛОВИМА ОТКАЗА**

**Члан 9.**

Давалац услуга је дужан да пружа информације о условима отказа (трошковима) које

је прописао крајњи извршилац услуге (авио/други превозник, хотел/остали смештај).

Наручилац задржава право да откаже резервацију путних карата и смештаја у складу са условима крајњег извршиоца услуге.

**ПОВЕРЉИВЕ СВЕ ИНФОРМАЦИЈЕ**

**Члан 10.**

Давалац услуга је дужан да у току реализације овог уговора чува као поверљиве све информације од неовлашћеног коришћења и откривања као пословну тајну, који могу бити злоупотребљени у безбедносном смислу, сагласно Закону о заштити пословне тајне (,,Службени гласник РС’’, број 53/21).

**РЕКЛАМАЦИЈА**

**Члан 11.**

У случају недостатака у пруженим услугама, о томе ће овлашћени представник Наручиоца сачинити писани Извештај који ће доставити Даваоцу услуга.

Давалац услуга ће одмах поступити по евентуалним примедбама и отклонити недостатке.

Ако Давалац услуга не поступа у складу са уговорним обавезама, Наручилац може активирати средство финансијског обезбеђења за испуњење уговорних обавеза у складу са чланом 3. Уговора.

**ОСОБА ЗАДУЖЕНА ДА ПРАТИ ИЗВРШЕЊЕ УГОВОРА**

**Члан 12.**

Лице задужено за праћење извршења уговорних обавеза је (**попуњава Наручилац**), телефон број **(попуњава Наручилац).**

**ПРЕЛАЗНЕ И ЗАВРШНЕ ОДРЕДБЕ**

**Члан 13.**

Овај уговор се закључује даном потписивања обе уговорне стране.

Уговор се закључује на период од једне године од дана закључења, односно до утрошка планираних средстава.

Свака од уговорних страна може једнострано раскинути уговор у случају када друга страна не испуњава или неблаговремено испуњава своје уговором преузете обавезе.

О раскиду Уговора, уговорна страна је дужна писменим путем обавестити другу уговорну страну.

Уговор ће се сматрати раскинутим по протеку рока од 15 дана од дана пријема писменог обавештења о раскиду Уговора.

**Члан 14.**

Потраживања из овог уговора не могу се уступати другим правним или физичким лицима, нити се на њима може успостављати заложно право, односно не могу на било који други начин бити коришћена као средство обезбеђења према трећим лицим

**Члан 15.**

Уговорне стране су сагласне да се на све међусобне односе који нису регулисани овим уговором примењују одредбе важећег Закона о облигационим односима.

**Члан 16.**

Уговорне стране су сагласне да све евентуалне спорове решавају споразумно, а у супротном спорове ће решавати Привредни суд у Новом Саду.

**Члан 17.**

Овај уговор сачињен је у 4 (четири) истоветна примерка, од којих свака уговорна страна задржава по 2 (два) примерка.